CELEX: 32012R0191
Language: lt
Date: 2012-03-07 00:00:00
Title: 2012 m. kovo 7 d. Komisijos įgyvendinimo reglamentas (ES) Nr. 191/2012, kuriuo nustatomi nuo 2012 m. kovo 8 d. taikomi tam tikrų lukštentų ryžių importo muitai

8.3.2012   
            
            
               LT
            
            
               Europos Sąjungos oficialusis leidinys
            
            
               L 69/12
            
         KOMISIJOS ĮGYVENDINIMO REGLAMENTAS (ES) Nr. 191/2012
   2012 m. kovo 7 d.
   kuriuo nustatomi nuo 2012 m. kovo 8 d. taikomi tam tikrų lukštentų ryžių importo muitai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 137 straipsnį,
   kadangi:
   
               (1)
            
            
               remdamasi kompetentingų valdžios institucijų pateikta informacija Komisija nustatė, kad 2011 m. rugsėjo 1 d. – 2012 m. vasario 29 d. laikotarpiu buvo išduotos importo licencijos įvežti 143 798 tonų lukštentų ryžių (KN kodas 1006 20), išskyrus Basmati ryžius. Todėl Komisijos reglamente (ES) Nr. 903/2011 (2) nustatyti lukštentų ryžių, kurių KN kodas 1006 20, išskyrus Basmati ryžius, importo muitai turi būti pakeisti;
            
         
               (2)
            
            
               naujas taikytinas importo muitas turi būti įvestas ne vėliau kaip per dešimt dienų nuo minėto laikotarpio pabaigos; todėl reikėtų, kad šis reglamentas įsigaliotų nedelsiant,
            
         PRIĖMĖ ŠĮ REGLAMENTĄ:
   1 straipsnis
   Lukštentiems ryžiams, kurių KN kodas 1006 20, taikomas importo muitas yra 30 EUR už toną.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 7 d.
      
         
            Komisijos vardu Pirmininko pavedimu
         
         José Manuel SILVA RODRÍGUEZ
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 231, 2011 9 8, p. 21.